# data[].attributes.headline
«Καθαρές συνήθειες με το Bee-Bot!»

# data[].attributes.subject
«Καθαρές συνήθειες με το Bee-Bot!»

# data[].attributes.body
Στόχοι: Να εξοικειωθούν τα παιδιά με βασικές έννοιες προγραμματισμού (ακολουθία, κατεύθυνση, εντολές). Να αναγνωρίσουν και να εφαρμόσουν κανόνες προσωπικής υγιεινής στην τουαλέτα.

Υλικά: Bee-Bot, πλέγμα, κάρτες με τα στάδια των κανόνων υγιεινής στην τουαλέτα:

Πηγαίνω στην τουαλέτα 🚻

Κατεβάζω το καπάκι 🚽

Τραβάω καζανάκι 💧

Πλένω τα χέρια με σαπούνι 🧼

Σκουπίζω τα χέρια με χαρτί 🧻

Επιστρέφω στην τάξη 🏫

Προετοιμασία: Τοποθετούμε τις κάρτες σε διαφορετικά τετράγωνα του πλέγματος, σε λογική σειρά, αλλά όχι στη σωστή διαδρομή (για να χρειάζεται προγραμματισμός). Το Bee-Bot ξεκινά από τη θέση «Πηγαίνω στην τουαλέτα». Ο στόχος είναι να φτάσει στο «Επιστρέφω στην τάξη», περνώντας με τη σωστή σειρά από όλα τα βήματα.

Εμπλουτισμός: Μπορούμε να προσθέσουμε εμπόδια (π.χ. “νερά στο πάτωμα” ή “πεταμένα χαρτιά”) που πρέπει να αποφύγει το Bee-Bot!

# data[].attributes.headline
«Το μελισσάκι λέει ΟΧΙ στο πλαστικό!»

# data[].attributes.subject
«Το μελισσάκι λέει ΟΧΙ στο πλαστικό!»

# data[].attributes.body
Στόχοι: Να γνωρίσουν τα παιδιά τη σημασία της μείωσης του πλαστικού στην καθημερινή ζωή. Να μάθουν βασικές έννοιες προγραμματισμού (κατεύθυνση, ακολουθία εντολών). Να συνδέσουν τη ρομποτική με την οικολογική συμπεριφορά.

Προαπαιτούμενα: Τα παιδιά έχουν ήδη βασική εξοικείωση με τις εντολές του Bee-Bot (μπροστά, πίσω, αριστερά, δεξιά, go).

Υλικά: Bee-Bot, πλέγμα Bee-Bot, κάρτες/εικόνες με αντικείμενα της τάξης πλαστικά (π.χ. μπουκάλι, σακούλα, καλαμάκι, ποτηράκι). Επαναχρησιμοποιούμενα / οικολογικά (π.χ. παγούρι, πάνινη τσάντα, καλαμάκι inox, κουτί φαγητού)

Προγραμματισμός: «Το μελισσάκι μας έχει αποστολή! Να βοηθήσει την τάξη να μειώσει το πλαστικό. Θα περάσει από διάφορα αντικείμενα και πρέπει να διαλέξει αυτά που ΔΕΝ είναι πλαστικά!» Τα παιδιά χωρίζονται σε μικρές ομάδες. Κάθε ομάδα παίρνει μία αποστολή, π.χ.«Οδήγησε το Bee-Bot από το πλαστικό μπουκάλι στο παγούρι!» Τα παιδιά προγραμματίζουν βήμα-βήμα το Bee-Bot, GO).

Επέκταση: Καταγραφή σε πίνακα: «Τι πλαστικά έχουμε στην τάξη και πώς μπορούμε να τα αντικαταστήσουμε».

# data[].attributes.headline
Λέμε ΟΧΙ την 28η Οκτωβρίου με Κώδικα!

# data[].attributes.subject
Λέμε ΟΧΙ την 28η Οκτωβρίου με Κώδικα!

# data[].attributes.body
Αρχικά, παρουσιάσαμε στα παιδιά τον τρόπο με τον οποίο μπορούμε να γράψουμε κώδικα ώστε να δημιουργήσουμε σχέδια στο ψηφιακό πλέγμα. Μαζί, σχεδιάσαμε τη λέξη «ΟΧΙ», σύμβολο της επετείου, χρησιμοποιώντας εντολές για να κινείται ο χαρακτήρας και να “ζωγραφίζει” τα γράμματα με μπλε χρώμα. Τα παιδιά παρακολούθησαν τη διαδικασία στην οθόνη και στη συνέχεια αντέγραψαν το σχέδιο στο δικό τους ατομικό πλέγμα, ακολουθώντας τις εντολές του κώδικα.

Αφού ολοκληρώθηκε η λέξη «ΟΧΙ», η δραστηριότητα συνεχίστηκε με το σχεδιασμό της ελληνικής σημαίας. Ανακαλύψαμε πώς μπορούμε να χρησιμοποιήσουμε εντολές για να σχηματιστούν οι μπλε και άσπρες γραμμές καθώς και ο λευκός σταυρός στο επάνω αριστερό τετράγωνο. Τα παιδιά πειραματίστηκαν στο ZaplyCode, αντιγράφοντας πρώτα το παράδειγμα και στη συνέχεια δημιουργώντας δικές τους παραλλαγές και συνδυασμούς χρωμάτων.

# data[].attributes.headline
Κώδικας Φιλίας: Προγραμματίζουμε μια Τάξη με Καρδιά!

# data[].attributes.subject
Κώδικας Φιλίας: Προγραμματίζουμε μια Τάξη με Καρδιά!

# data[].attributes.body
Παρουσίασαμε στα παιδιά την ιστορία «Στο σχολείο των Ρομποτοφίλων», όπου ο Ρομπό-Φίλος και η Μηχανικούλα μαθαίνουν να ζουν μαζί και χρειάζονται έναν Κώδικα Φιλίας.
Μέσα από συζήτηση, τα παιδιά πρότειναν κανόνες όπως «Μιλάμε ευγενικά», «Μοιραζόμαστε τα παιχνίδια», «Βοηθάμε τους φίλους μας».

Στη συνέχεια, δημιουργήσαμε ένα πλέγμα στο πάτωμα και τοποθετήσαμε εικόνες με διάφορες συμπεριφορές. Τα παιδιά, χρησιμοποιώντας βέλη κατεύθυνσης, οδήγησαν τον «Ρομπό-Φίλο» προς τις φιλικές πράξεις.

Στο επόμενο στάδιο, προγραμμάτισαντο ρομπότ Bee-Bot για να φτάσει στις ίδιες φιλικές εικόνες. Κάθε φορά που το ρομπότ έφτανε στη σωστή θέση, τα παιδιά ονόμαζαν τη συμπεριφορά και τη στερέωναν σε μια αφίσα με τίτλο «Ο Κώδικας της Φιλίας μας».

# data[].attributes.headline
Κέντρο Κωδικοανακύκλωσης - Πράσινη Συμμαχία!!!

# data[].attributes.subject
Κέντρο Κωδικοανακύκλωσης - Πράσινη Συμμαχία!!!

# data[].attributes.body
Στο νηπιαγωγείο μας δημιουργήσαμε το Κέντρο Κωδικοανακύκλωσης, μια δράση που συνδύασε την ανακύκλωση με την εκπαιδευτική ρομποτική και τη δημιουργικότητα!

Τα παιδιά προγραμμάτισαν το Beebot – Ρομπότ Ανακυκλωτή για να μαζεύει ανακυκλώσιμα υλικά και να τα οδηγεί στους σωστούς κάδους. Στη συνέχεια, έγιναν τα ίδια “Ρομπότ-Ανακυκλωτές”, ακολουθώντας εντολές στο μεγάλο πλέγμα της τάξης και ανακαλύπτοντας πώς λειτουργεί ένας ανθρώπινος αλγόριθμος.

Τέλος, στον «Σταθμό Επαναχρησιμοποίησης», τα παιδιά έδωσαν νέα ζωή στα πλαστικά, δημιουργώντας μολυβοθήκες, πινακίδες και φανταστικές κατασκευές με ανακυκλωμένα υλικά.

Μέσα από το παιχνίδι και τη συνεργασία, έμαθαν πώς η τεχνολογία, η φιλία και το περιβάλλον μπορούν να γίνουν μια δυνατή Πράσινη Συμμαχία!

# data[].attributes.headline
Κωδικοί Συμπεριφοράς – Οι Κανόνες της Τάξης μας στο Στρουμφοχωριό!

# data[].attributes.subject
Κωδικοί Συμπεριφοράς – Οι Κανόνες της Τάξης μας στο Στρουμφοχωριό!

# data[].attributes.body
Στο Νηπιαγωγείο Ποταμού, τα παιδιά ταξίδεψαν στο Στρουμφοχωριό και έγιναν μικροί προγραμματιστές-στρουμφάκια! Με τη βοήθεια ενός πλέγματος στο πάτωμα και καρτών με βέλη, προγραμμάτισαν τον «μαθητή-ρομπότ» για να φτάσει στους κανόνες της τάξης μας: “Μιλάμε ευγενικά”, “Μοιραζόμαστε τα παιχνίδια”, “Ακούμε τους φίλους μας”.

Μέσα από παιχνίδι ρόλων και συνεργασία, τα παιδιά έμαθαν ότι όπως το ρομπότ χρειάζεται σωστές εντολές για να λειτουργήσει, έτσι κι εμείς χρειάζεται να ακολουθούμε τους “Κωδικούς της Τάξης μας” για να ζούμε όμορφα και χαρούμενα μαζί στο Στρουμφοχωριό

# data[].attributes.headline
Ο Δρόμος της Καρδιάς – Ο Κώδικας που Ενώνει!

# data[].attributes.subject
Ο Δρόμος της Καρδιάς – Ο Κώδικας που Ενώνει!

# data[].attributes.body
Δραστηριότητα: «Ο Δρόμος της Καρδιάς – Ο Κώδικας που Ενώνει!»

Στόχοι

Να γνωρίσουν τα παιδιά την έννοια της διαφορετικότητας και της αποδοχής.

Να αντιληφθούν ότι η συνεργασία και η βοήθεια “ενώνουν” όλους.

Να εξοικειωθούν με βασικές έννοιες κωδικοποίησης: κατεύθυνση, ακολουθία, επανάληψη, επίλυση προβλήματος.

Υλικά

Πίνακας δαπέδου 5x5 ή 6x6 (φτιάχνεται με χαρτοταινία στο πάτωμα).

Κάρτες κατεύθυνσης

Εικόνες/φιγούρες:

Παιδί σε αναπηρικό αμαξίδιο

Παιδί με μπαστούνι τυφλών

Παιδί που χορεύει

Παιδί με ακουστικό βαρηκοΐας

Καρδιά  (ο προορισμός — «Αυτό που μας ενώνει»)

BeeBot (προαιρετικά, αν υπάρχει).

Περιγραφή

Τα παιδιά γνωρίζουν τους ήρωες της ιστορίας:
«Σε μια πολύχρωμη πόλη ζουν παιδιά που είναι όλα διαφορετικά. Θέλουν να συναντηθούν στην Καρδιά της Φιλίας, εκεί που όλοι χωρούν!»

Τα παιδιά θα προγραμματίσουν τη διαδρομή κάθε ήρωα, ώστε όλοι να φτάσουν στην Καρδιά — αλλά υπάρχει ένα μυστικό:
κανένας δεν μπορεί να φτάσει μόνος του!
Πρέπει να συνδυάσουν τις εντολές έτσι ώστε οι διαδρομές να “ενώνονται”, βοηθώντας ο ένας τον άλλον να φτάσει στο τέρμα.

Παράδειγμα

1. Το παιδί σε αμαξίδιο πρέπει να περάσει από μια ράμπα (τοποθετείται μια “κάρτα ράμπας”).

2. Το παιδί με το μπαστούνι χρειάζεται βοήθεια από τον φίλο του για να προσανατολιστεί (οι εντολές του δεύτερου πρέπει να ακολουθούν τις εντολές του πρώτου).

3. Στο τέλος, όλοι μαζί συναντιούνται στην Καρδιά.

Τα παιδιά τοποθετούν τις κάρτες εντολών στο πάτωμα (ή τις προγραμματίζουν στο BeeBot) και βλέπουν αν ο κώδικας “δουλεύει”. Αν όχι, κάνουν debugging (διόρθωση του προγράμματος) με γέλια και συζήτηση.

Μήνυμα που περνά

«Όλοι είμαστε διαφορετικοί, αλλά ο κώδικας της καρδιάς μας είναι ίδιος — η αγάπη και η αποδοχή.»

# data[].attributes.headline
«Κώδικας Καρδιάς: Τα παιδιά γιορτάζουν τη διαφορετικότητα»

# data[].attributes.subject
«Κώδικας Καρδιάς: Τα παιδιά γιορτάζουν τη διαφορετικότητα»

# data[].attributes.body
Με αφορμή την Παγκόσμια Ημέρα Ατόμων με Αναπηρία, πραγματοποιήσαμε μια ιδιαίτερη και χαρούμενη δραστηριότητα κώδικα και προγραμματισμού.

Οι μαθητές/ριες χρησιμοποίησαν το Bee-Bot για να δημιουργήσουν διαδρομές πάνω σε ένα μεγάλο πλέγμα. Στόχος τους ήταν να «οδηγήσουν» φιγούρες παιδιών με διαφορετικές ικανότητες προς την καρδιά, το σύμβολο της αγάπης, της αποδοχής και της συμπερίληψης.

Μέσα από το παιχνίδι:

💛 εξασκήσαμε δεξιότητες προγραμματισμού (ακολουθίες εντολών, χωρικός προσανατολισμός)
💛 καλλιεργήσαμε συνεργασία και ομαδικότητα
💛 συζητήσαμε για τη διαφορετικότητα και τον σεβασμό
💛 αναδείξαμε ότι όλοι μπορούν να φτάσουν στον στόχο τους, όταν υπάρχουν στήριξη, κατανόηση και ισότητα.

# data[].attributes.headline
"Ο Ρομποτούλης στο Διαδίκτυο: Πάντα με παρέα!"

# data[].attributes.subject
"Ο Ρομποτούλης στο Διαδίκτυο: Πάντα με παρέα!"

# data[].attributes.body
Στόχοι

Κατανόηση βασικών κανόνων ασφαλούς και υπεύθυνης χρήσης του διαδικτύου.

Ανάπτυξη υπολογιστικής σκέψης (ακολουθιακή σκέψη, σχεδιασμός διαδρομής, διόρθωση λαθών)

Εξοικείωση με τον προγραμματισμό χωρίς οθόνη μέσω εκπαιδευτικής ρομποτικής.

Ανάπτυξη συνεργασίας και λήψης αποφάσεων.

Προετοιμασία

Η Πίστα:

Δημιουργία πλέγματος στο δάπεδο (με χαρτοταινία) ή έτοιμη πίστα Bee-Bot (5*5 ή 6*6).

Εικόνες σταθμοί:

"Πράσινοι Σταθμοί" (Ασφάλεια):ζητώ βοήθεια από ενήλικα, θέτω όριο στον χρόνο, επιλέγω παιχνίδια κατάλληλα για την ηλικία μου.

"Κόκκινοι Σταθμοί" (Κίνδυνοι): ακατάλληλο περιεχόμενο, επικοινωνία με αγνώστους, υπερβολικός χρόνος χρήσης.

Σενάριο / Δραστηριότητα:

Οι μαθητές, μετά από συζήτηση για την ασφαλή χρήση του διαδικτύου, εργάζονται σε ομάδες και καλούνται να προγραμματίσουν το Bee-Bot ώστε να κινηθεί σε πλέγμα με εικόνες που αναπαριστούν σωστές και λανθασμένες διαδικτυακές συμπεριφορές.
Το Bee-Bot πρέπει να κατευθυνθεί στα «πράσινα σημεία» (σωστή χρήση) και να αποφύγει τα «κόκκινα σημεία» (λανθασμένες πρακτικές).